UACเฮขายก๊าซปตท.
รับ 200 ล้าน รุกลงทุนเป้า 3 พันล.ปี&#8217;58UIC ร่วมทุน 35% บริษัทเกาหลีใต้
21 มี.ค. 2556

รับ 200 ล้าน รุกลงทุนเป้า 3 พันล.ปี’58UIC ร่วมทุน 35% บริษัทเกาหลีใต้
UAC เซ็นขายก๊าซ CNG ให้ ปตท. เพิ่มรายได้ปีนี้ 150-200 ล้าน ด้าน UIC ถือหุ้น 35% บริษัทเกาหลีใต้ 
นายกิตติ ชีวะเกตุ ประธานเจ้าหน้าที่บริหารและกรรมการผู้จัดการ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ (UAC) เปิดเผยว่า บริษัทได้มีการลงนามในสัญญาจำหน่ายก๊าซธรรมชาติอัด (CNG) ให้กับบริษัท ปตท. (PTT) ภายใต้โครงการผลิตผลิตภัณฑ์ปิโตรเลียม (PPP) ที่ จ.สุโขทัย เป็นที่เรียบร้อยแล้วโดยมีระยะเวลาอย่างน้อย 3 ปี 
ทั้งนี้ โครงการ PPP มีกำลังการผลิตรวมประมาณ 2 หมื่นตันต่อปี แบ่งเป็น CNG 65% LPG 30% และ NGL 5% ซึ่งคาดว่าจะจัดจำหน่ายได้ตั้งแต่เดือน พ.ค. 2556 นี้ เป็นต้นไป
สำหรับรายได้จากโครงการนี้ บริษัทจะเริ่มรับรู้ในปีนี้ประมาณ 120150 ล้านบาท และจะรับเต็มที่300350 ล้านบาท ได้ตั้งแต่ปี 2557 เป็นต้นไป 
“การร่วมมือกับ PTT เป็นการตอกย้ำให้เห็นถึงศักยภาพและขีดความสามารถที่แข็งแกร่งของบริษัท” นายกิตติ กล่าว 
สำหรับประมาณการรายได้ในปีนี้ บริษัทคาดว่าจะเพิ่มขึ้น 2030% จากปี 2555 ที่มีรายได้ 851 ล้านบาท โดยส่วนใหญ่ประมาณ 75% มาจากธุรกิจเทรดดิงและธุรกิจพลังงานอยู่ที่ 25% โดยบริษัทยังเดินหน้าขยายการลงทุนไปยังธุรกิจพลังงานทดแทนและกิจการสาธารณูปโภค 
หากแผนการขยายธุรกิจบรรลุเป้าหมาย ภายในระยะ 3 ปีข้างหน้า ก็จะส่งผลให้ UAC มีอัตราการเติบโตเฉลี่ยปีละ 30% ซึ่งจะทำให้รายได้ในปี 2558 แตะ 3,000 ล้านบาท 
ด้านนายพีรเจต สุวรรณนภาศรี ประธานเจ้าหน้าที่บริหาร บริษัท ยูเนี่ยน อินทราโก้ (UIC) เปิดเผยว่า คณะกรรมการอนุมัติให้เข้าลงทุนซื้อหุ้น 35% หรือเข้าซื้อหุ้น 3.5 แสนหุ้น ในบริษัท โครเวล ในราคาหุ้นละ 500 วอน เป็นเงิน 4.77 ล้านบาท
บริษัท โครเวล จัดตั้งและดำเนินการอยู่ในประเทศเกาหลีใต้ ดำเนินธุรกิจจัดจำหน่ายเคมีภัณฑ์และอื่นๆ